દરમિયાન શશીકલાના ભત્રીજા દિનાકરને પોતાની રીતે ચોકો માંડ્યો છે. તેમણે પક્ષના 18 ધારાસભ્યોને તોડી નાખ્યા હતા. તેમનો કેસ હાઇકોર્ટમાં પહોંચ્યો. તે પછી 18 ધારાસભ્યોને ગેરલાયક ઠરાવવાનો સ્પીકરનો નિર્ણય માન્ય રહ્યો છે. તેથી હાલ પૂરતી પાતળી બહુમતીથી પલાનીસામીને સરકાર ટકી છે, પણ સમગ્ર રીતે સરકારનું તંત્ર અને પક્ષનું સંગઠન ભાંગી ગયા છે. આ સ્થિતિને ધ્યાનમાં રાખીને જ ડીએમકેના નેતા સ્ટાલીન માટે તક ઊભી થઈ છે તેમ જાણકારો કહે છે. સર્વેમાં રાજ્યમાં મુખ્યપ્રધાન કોણ તેવું પૂછાયું ત્યારે 41 ટકાએ સ્ટાલીનનું નામ આપ્યું.